Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
9 Nokuba boobo, mudima ooyo taukabi mbuli kuciindi eciya nyika noyakapengede, kuciindi cainda eelyo cisi ca Zebuloni acisi ca Nafutali nozyakasampaulwa.+ Pele kumbele Leza uyoopa kuti zisi eezyo zilemekwe, nkokuti mugwagwa uubembeleka lwizi, mucooko ca Jordano, Galilaya wabamasi.
2 Bantu ibakali kweenda mumudima
Babona mumuni mupati.
Abalo aabo bakkede munyika yamudima uusiya mbi,
Mumuni wabamunika.+
3 Yebo wapa kuti cisi cibe abantu banji;
Wacipa kuti cikondwe kapati.
Bakondwa kumbele lyako
Mbubonya bantu mbobakondwa ciindi cakutebula,
Mbuli bantu bakkomana nobaabana zintu nzyobasaala.
4 Nkaambo joko lyamukuli wabo,
Alimwi amusako iwali amagwezyo aabo, imusako wakapitawu wabo,
Yebo wazityolaula,
Mbubonya mbuli kubuzuba mbwaakazundwa Midiyani.+
5 Jombo lili lyoonse lyamuntu uuzungaanya nyika nayenda
Alimwi acisani cili coonse cinyikidwe mubulowa
Ziyooba nkuni zyakuvwilimya mulilo.
6 Nkaambo twazyalilwa mwana,+
Twapegwa mwana musankwa;
Bweendelezi buyooba agwezyo lyakwe.+
Izina ndyanakwiitwa ndyakuti Sikulaya Uugambya,+ Leza Singuzu,+ Taata Walyoonse Alyoonse, Mwami Waluumuno.
7 Bupati bwabweendelezi bwakwe
Alimwi aluumuno tazikamani pe,+
Aacuuno cabwami ca Davida+ alimwi amubwami bwakwe
Kutegwa abusitikizye+ akubupa kuti bukkalilile
Kwiinda mulubeta luluzi+ alimwi abululami,+
Kuzwa lino mane kukabe kutamani.
Busungu bwa Jehova wamakamu mbobuyoocicita eeci.
8 Jehova wakatuma majwi aakucenjezya kuli Jakobo,
Eelyo amusikila Israyeli.+
9 Lino bantu boonse buyo bayakwaazyiba,
Bana Efraimu abantu bakkala mu Samariya,
Aabo balisumpula akuyumya myoyo yabo nobaamba kuti:
10 “Zitina zyawa,
Pele tulayasya mabwe aabezedwe.+
Mikuyu yagonkwa,
Pele mubusena bwanjiyo tulabikka zisamu zyakkedari.”
11 Jehova ulabusya balwani ba Rezini kuti bamulwane
Alimwi ulabinzyaanya basinkondonyina,
12 Bana Siriya kuzwa kujwe aba Filisiti kuzwa kumbo,+
Balaasamuna milomo yabo akulya Israyeli.+
Akaambo kazintu eezyi zyoonse, bukali bwakwe tabunamana pe,
Pele janza lyakwe licitandabede kuti libaume.+
13 Nkaambo bantu tiibapilukila kuli yooyo uubauma;
Tiibamuyandaula Jehova wamakamu.+
14 Kuli Israyeli Jehova uyookosola
Mutwe amucila, cisyuukila alimwi abwizu, mubuzuba bomwe.+
15 Mudaala alimwi amuntu uulemekwa kapati ngomutwe,
Mpoonya musinsimi uupa malailile aakubeja ngomucila.+
16 Aabo basololela bantu aaba babapa kwiingaila,
Alimwi aabo basololelwa banyongana.
17 Nkakaambo kaako Jehova takabakkomanini pe balombwana babo,
Alimwi takabafwidi luse bamucaala babo abamukabafwu babo
Nkaambo boonse buyo mbaasiluleyo, mbaasimucita zibi+
Alimwi milomo yabo yoonse yaamba zyabufwubafwuba.
Akaambo kazintu eezyi zyoonse, bukali bwakwe tabunamana pe,
Pele janza lyakwe licitandabede kuti libaume.+
18 Nkaambo bubi bwavwutuka mbubonya mbuli mulilo,
Bulaumpa tusamu twamamvwa ansaku.
Buladoneka mulilo kuzyoonde zyamusyokwe,
Eelyo busi bwakupya kwanzizyo bulauntumuka mujulu.
19 Nyika yavwilima
Akaambo kabukali bwa Jehova wamakamu,
Alimwi bantu balaba nkuni zivwilimya mulilo.
Taakwe muntu uulaaengelele mweenzinyina naba mwanookwabo.
20 Umwi ulatenda kululyo
Pele ucinoofwide nzala;
Alimwi umwi ulalya kulumwensyi,
Pele takookkuta pe.
Umwi aumwi ulalya nyama yajanza lyakwe mwini,
21 Manase ulalya Efraimu,
Awalo Efraimu ulalya Manase.
Boonse antoomwe balabukila Juda.+
Akaambo kazintu eezyi zyoonse, bukali bwakwe tabunamana pe,
Pele janza lyakwe licitandabede kuti libaume.+
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Isaya 9
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn bem_Latn xho_Latn run_Latn sna_Latn ban_Latn bem_Latn tum_Latn bem_Latn bam_Latn lug_Latn run_Latn bem_Latn zul_Latn dyu_Latn nya_Latn bem_Latn bem_Latn bem_Latn bem_Latn bem_Latn run_Latn bem_Latn bem_Latn run_Latn bem_Latn bem_Latn kon_Latn lug_Latn tum_Latn bem_Latn bem_Latn bem_Latn bem_Latn fuv_Latn bem_Latn uzn_Latn nya_Latn bem_Latn bem_Latn run_Latn bem_Latn bem_Latn bem_Latn bem_Latn luo_Latn nya_Latn bem_Latn bem_Latn bem_Latn bem_Latn bem_Latn ssw_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn swh_Latn kik_Latn bem_Latn bem_Latn nya_Latn sag_Latn bem_Latn smo_Latn nya_Latn bem_Latn bem_Latn afr_Latn bem_Latn bem_Latn bem_Latn bem_Latn swh_Latn ssw_Latn sna_Latn lua_Latn eng_Latn